Kal Penn
Kalpen Suresh Modi, poznatiji pod umjetničkim imenom Kal Penn, američki je glumac i političar. Kao glumac poznat je po ulogama Kumara Patela u seriji filmova Harold i Kumar i dr. Lawrencea Kutnera u FOX-ovoj medicinskoj seriji Dr. House. Također je poznat po filmu Imenjak (The Namesake), koji je dobio dobre ocjene od kritičara. Predavao je i na Univerzitetu Pennsylvanije kao gostujući predavač u programu Filmskih studija. 8. 4. 2009. objavljeno je da će se Penn pridružiti administraciji Baracka Obame kao pomoćnik direktora Ureda Bijele kuće za javne poslove. To je učinilo potrebnim da se njegov lik, Kutner, isključi iz Dr. Housea. Penn je 1. 6. 2010. dao ostavku na spomenutu funkciju kako bi se nakratko vratio glumi. Snimio je 3. nastavak iz serije filmova Harold i Kumar, a zatim se vratio u Bijelu kuću na istu funkciju.